Folketing
2002-04-05

Jeg er nødt til at sige til SF's ordfører, at det vil være en god idé at læse lovforslaget, for dér fremgår det klart og tydeligt, at denne løsning er bedre trafiksikkerhedsmæssigt. Det fremgår klart af bemærkningerne til lovforslaget. Så med det for øje synes jeg da, at det er en glimrende idé, det synes jeg helt sikkert, og jeg kan ikke forestille mig, at hr. Morten Homann kan få nogen til at lave beregninger, der viser, at der er større trafiksikkerhed på en motortrafikvej end på en motorvej. Så er det i hvert fald nogle beregninger, jeg ikke er gjort bekendt med. Nu kan jeg ikke huske, på hvilken side i lovforslaget det står, men der står rent faktisk, at der er lavet beregninger, og dem har jeg kun grund til at tro på. Jeg glemte at sige i første omgang, at det dog er behageligt, at vi førstebehandler et lovforslag, som vi fik høringssvarene til allerede i går. Det er en behagelig fornemmelse at have.